stanford-oval/wikipedia huggingface dataset:
ไมก์ จอห์นสัน

| ไมก์ จอห์นสัน |
| --- | --- |
Mike Johnson
จอห์นสัน ใน ค.ศ. 2024

ประธานสภาผู้แทนราษฎรสหรัฐ คนที่ 56
อยู่ในวาระ
เริ่มดำรงตำแหน่ง  25 ตุลาคม ค.ศ. 2023
ก่อนหน้า: เควิน แมกคาร์ที
สมาชิกสภาผู้แทนราษฎรสหรัฐ จาก รัฐลุยเซียนา เขต 4
อยู่ในวาระ
เริ่มดำรงตำแหน่ง  3 มกราคม ค.ศ. 2017
ก่อนหน้า: จอห์น เฟลมมิง
สมาชิกสภาผู้แทนราษฎรรัฐหลุยเซียนา เขต 8
ดำรงตำแหน่ง 22 กุมภาพันธ์ ค.ศ. 2015 – 3 มกราคม ค.ศ. 2017
ก่อนหน้า: เจฟฟ์ อาร์. ทอมป์สัน
ถัดไป: เรย์มอนด์ ครูส์
 
ข้อมูลส่วนบุคคล
เกิด: เจมส์ ไมเคิล จอห์นสัน  (1972-01-30) 30 มกราคม ค.ศ. 1972 (52 ปี) ชรีฟพอร์ต รัฐลุยเซียนา สหรัฐ
พรรคการเมือง: ริพับลิกัน
คู่สมรส: เคลลี่ ลารี่ (สมรส 1999)
บุตร: 4 คน
การศึกษา: มหาวิทยาลัยลุยเซียนาสเตต
ลายมือชื่อ: 
เว็บไซต์: เว็บไซต์ทางการ เว็บไซต์ประธานสภาผู้แทนราษฎร

เจมส์ ไมเคิล จอห์นสัน (อังกฤษ: James Michael Johnson; เกิด 30 มกราคม ค.ศ. 1972) เป็นนักการเมืองชาวอเมริกัน ดำรงตำแหน่งประธานสภาผู้แทนราษฎรสหรัฐ คนที่ 56 ตั้งแต่ ค.ศ. 2023 สังกัดพรรคริพับลิกัน
โมเสสและผู้สอดแนมจากคานาอัน

ภาพจิตรกรรมโดยโจวันนี ลันฟรันโก
| โมเสสและผู้สอดแนมจากคานาอัน |
| --- | --- |

ศิลปิน: โจวันนี ลันฟรันโก
ปี: ค.ศ. 1621-1625
สื่อ: จิตรกรรมสีน้ำมันบนผ้าใบ
มิติ: 218 cm × 246 cm (7.15 ฟุต × 8.07 ฟุต)
สถานที่: พิพิธภัณฑ์เจ. พอล เก็ตตี ลอสแอนเจลิส
โมเสสและผู้สอดแนมจากคานาอัน (อังกฤษ: Moses and the Messengers from Canaan) เป็นภาพจิตรกรรมผลงานของโจวันนี ลันฟรันโก จิตรกรศิลปะบารอกชาวอิตาลี จัดแสดงในพิพิธภัณฑ์เจ. พอล เก็ตตีในนครลอสแอนเจลิส รัฐแคลิฟอร์เนีย
ลักษณะภาพ

ภาพจิตรกรรมนี้เป็นส่วนหนึ่งเป็นชุดผลงานที่สร้างสรรค์สำหรับโบสถ์น้อยสำหรับพิธีศักดิ์สิทธิ์ในมหาวิหารนักบุญเปาโลนอกกำแพงในกรุงโรม ภาพจิตรกรรมแสดงเหตุการณ์จากพันธสัญญาเดิมที่บรรยายในกันดารวิถี 13:1-33 เมื่อผู้สอดแนมกลับมาพบโมเสสหลังการไปสำรวจแผ่นดินคานาอัน แล้วได้นำหลักฐานของความอุดมสมบูรณ์ทางการเกษตรของแผ่นดินคานาอันกลับมา โมเสสยืนอยู่เป็นคนสูงที่สุดโดยมีเขาแห่งแสงโผล่ขึ้่นจากหน้าผาก ผู้สอดแนมนำผลไม้มา อันได้แก่ทับทิม มะเดื่อ และที่เด่นชัดที่สุดคือองุ่น ภาพองุ่นทำให้นึกถึงเหล้าองุ่นศักดิ์สิทธิ์ในพิธีมหาสนิทศักดิ์สิทธิ์ ในโบสถ์น้อย ภาพจิตรกรรมนี้อยู่ด้วยกันกับภาพที่แสดงเหตุการณ์อาหารค่ำมื้อสุดท้าย และเอลียาห์รับขนมปังจากหญิงม่ายชาวศาเรฟัท (ซึ่งจัดแสดงที่พิพิธภัณฑ์เจ. พอล เก็ตตีด้วยเช่นกัน) ภาพจิตรกรรมเอลียาห์รับขนมปังจากหญิงม่ายชาวศาเรฟัททำให้นึกถึงขนมปังศักดิ์สิทธิ์หรือแผ่นศีลในพิธีมหาสนิทศักดิ์สิทธิ์ ภาพจิตรกรรมโมเสสและผู้สอดแนมจากคานาอันเดิมน่าจะจัดแสดงไว้สูงขึ้นไปบนผนังของโบสถ์น้อย และมุมการมองจะเริ่มต้นจากส่วนล่างของผ้าใบ ภาพถูกถอดออกจากโบสถ์ในปี ค.ศ. 1856 ถูกขายต่อให้เจ้าของจำนวนหนึง จนกระทั่งมาถึงพิพิธภัณฑ์เจ. พอล เก็ตตี
โมเมนต์ออฟกลอรี

โมเมนต์ออฟกลอรี (อังกฤษ: Moment of Glory) เป็นสตูดิโออัลบั้มชุดที่ 15 ของวงสกอร์เปียนส์ที่ปล่อยวางขายใน ค.ศ. 2000
เป็นอัลบั้มที่มีวงออเคสตราใช้ดนตรบรรเลงและได้ Christian Kolonovits มีร่วมเล่นในตำแหน่งเปียโนบันทึกในเบอร์ลิน เยอรมัน
รายชื่อเพลง

"Hurricane 2000" – 6:04
"Moment of Glory" – 5:08
"Send Me an Angel" – 6:19
"Wind of Change" – 7:36
"Crossfire" (Instrumental) – 6:47
"Deadly Sting Suite" (Instrumental) – 7:22
"Here in My Heart" – 4:20
"Still Loving You" – 7:28
"Big City Nights" – 4:37
"Lady Starlight" – 5:32
"Hurricane 2000"
สมาชิกวง

เคลาส์ ไมน์เนอ – ร้อง
Matthias Jabs – กีตาร์
Rudolf Schenker – กีตาร์
Ralph Rieckermann – เบส
James Kottak –กลอง
แขกรับเชิญ
Lyn Liechty –ร้องเพลง (Here in My Heart)
Ray Wilson – ร้องเพลง (Big City Nights)
Zucchero –ร้องเพลง (Send Me An Angel)
โมเอน (บริษัท)

| --- | --- |
ประเภท: บริษัทในเครือ
อุตสาหกรรม: ผู้ผลิดและจำหน่ายสินค้าผู้บริโภค
ก่อตั้ง: 1956
สำนักงานใหญ่: นอร์ทโอล์มสเต็ด รัฐโอไฮโอ, สหรัฐอเมริกา
บุคลากรหลัก: ประธาน Troy Shay, ประธานบอร์ด Zoe Chiavarini
ผลิตภัณฑ์: ก๊อกน้ำ, ฝักบัว, เครื่องกำจัดขยะ
บริษัทแม่: Fortune Brands Home & Security
เว็บไซต์: moen.com
โมเอน (อังกฤษ: Moen) เป็นบริษัทผู้ผลิตและจัดจำหน่ายผลิตภัณฑ์ในกลุ่ม ก๊อกน้ำ และอุปกรณ์สุขภัณฑ์อื่น ๆ เป็นแบรนด์ที่มีส่วนแบ่งการตลาดมากที่สุดแบรนด์หนึ่งในทวีปอเมริกาเหนือ บริษัทก่อตั้งโดยนักประดิษฐ์ อัลเฟรด เอ็ม. โมเอน ปัจจุบันเป็นส่วนหนึ่งของ บริษัท Fortune Brands Home & Securityy บริษัทโมเอนมีสำนักงานใหญ่ตั้งอยู่ในเมืองนอร์ทโอล์มสเต็ด รัฐโอไฮโอ เดิมบริษัทเป็นส่วนหนึ่งของ Ravenna Metal Products ใน ซีแอตเทิล รัฐวอชิงตัน ในปี 1956 บริษัทถูกควบรวมเป็นส่วนหนึ่งของ Stanadyne ซึ่งถูกซื้อโดย Forstmann-Little & Company ในปี 1988 ต่อมาถูกซื้อโดย ฟอร์จูนแบรนด์ (Fortune Brands) บริษัทผู้ถือหุ้นกลุ่มสินค้าอุปโภคบริโภค จากนั้นฟอร์จูนแบรนด์ได้แยกการบริหารออกตามสายผลิตภัณฑ์ที่เกี่ยวข้อง และจัดตั้งบริษัท ฟอร์จูนแบรนด์โฮมแอนด์ซีเคียวริตี้ (FBHS) เมื่อวันที่ 3 ตุลาคม 2554
การออกแบบก๊อกน้ำ

ก๊อกน้ำส่วนใหญ่ของ โมเอน ได้แก่ ก๊อกน้ำห้องครัว  ก๊อกอ่างล้างหน้า และ ก๊อกอาบน้ำ เป็นก๊อกผสมน้ำแบบด้ามจับเดียว เกือบทั้งหมดใช้ตลับวาล์วควบคุมน้ำ (water-controling cartridge) แบบเดียวกันมาตั้งแต่ปี 1960 รู้จักกันในชื่อ Moen 1225 ซึ่งมีรูปทรงเป็นกระบอก ยาวประมาณ 4 นิ้ว เส้นผ่าศูนย์กลาง 3/4 นิ้ว ตลับวาล์วควบคุมที่เป็นกลไกสำคัญในก๊อกน้ำโมเอนนี้ได้ผ่านการพัฒนาปรับปรุงอย่างน้อยสองรุ่น และมีจุดเด่นในการใช้งานทดแทนกันได้ไม่ว่าจะเปลี่ยนวาล์วรุ่นเก่า(ที่เป็นทองเหลือง)เป็นวาล์วรุ่นใหม่(ที่เป็นกระบอกพลาสติก) และสามารถเข้าได้กับก๊อกน้ำทุกรุ่น (design compatibility) การทำงานของตลับวาล์วควบคุม ได้แก่ การดึงก้านขึ้นลงของแกนตลับวาล์วเพื่อเปิดปิดน้ำ การหมุนซ้ายจะเป็นการเปิดน้ำร้อนในขณะที่การหมุนขวาจะเป็นการเปิดน้ำเย็น และหมุนแกนตลับวาล์วให้อยู่ในตำแหน่งกึ่งกลางเป็นการผสมน้ำร้อนน้ำเย็นเข้าด้วยกัน (โดยใช้มาตรฐานการใช้งานของอเมริกาเหนือด้านการควบคุมน้ำร้อนซึ่งอยู่ทางด้านซ้ายเสมอ)
ต่อมาตลับวาล์วควบคุมน้ำโมเอน ได้ขยายไปสู่การใช้ควบคุมก๊อกน้ำอ่างอาบน้ำ และ ก๊อกน้ำฝักบัว ด้วยขนาดของตลับวาล์วควบคุมที่ใหญ่ขึ้น(สำหรับปริมาณที่ใช้มากขึ้นในการอาบน้ำ) พร้อมกลไกปรับสมดุลแรงดันซึ่งชดเชยการเปลี่ยนแปลงแรงดันน้ำฉับพลันของการจ่ายน้ำร้อนหรือน้ำเย็น (ซึ่งมีเหตุจากการดึงน้ำปริมาณมากไปใช้ในอุปกรณ์อื่น ๆ ในเวลาเดียวกัน เช่น การกดชักโครก) เป้าหมายการออกแบบตลับวาล์วชนิดนี้คือ การรักษาระดับอุณหภูมิของฝักบัวให้สม่ำเสมอด้วยเหตุผลด้านความปลอดภัยและความสะดวกสบาย แม้ว่าปริมาณหรือเรงดันน้ำจะลดลง ตลับวาล์วนี้เรียกว่า Moen 1222 ซึ่งมีระบบการทำงานการคล้ายกับ Moen 1225 (ด้านบน) ตลับวาล์วนี้มีขนาดเส้นผ่าศูนย์กลางประมาณ 1 นิ้วเนื่องการเพิ่มกลไกปรับสมดุลแรงดันดังกล่าว
ผลิตภัณฑ์ Moen บางอย่างผลิตในประเทศจีน  ชิ้นส่วนของวาล์วควบคุมบางชิ้นผลิตในประเทศไทย
โมนูเมนต์แวลเลย์ (วิดีโอเกม)

| โมนูเมนต์แวลเลย์ |
| --- | --- |
ผู้พัฒนา: อัสทูเกมส์
ผู้จัดจำหน่าย: อัสทูเกมส์
กำกับ: นีล แมคฟาร์แลนด์
อำนวยการผลิต: แดน เกรย์
ออกแบบ: เคน หว่อง
โปรแกรมเมอร์: ปีเตอร์ พาชลีย์ มาเนช มิสทรี Van Le
ศิลปิน: เคน หว่อง David Fernández Huerta
เอนจิน: ยูนิตี
เครื่องเล่น: ไอโอเอส แอนดรอยด์ วินโดวส์โฟน
วางจำหน่าย: ไอโอเอส 3 เมษายน ค.ศ. 2014 แอนดรอยด์ 14 พฤษภาคม ค.ศ. 2014 วินโดวส์โฟน 30 เมษายน ค.ศ. 2015
แนว: ปริศนา
รูปแบบ: เดียว
โมนูเมนต์แวลเลย์ (อังกฤษ: Monument Valley) เป็นเกมไขปริศนาที่ผลิตและเผยแพร่โดยอัสทูเกม (Ustwo Games) โดยผู้เล่นต้องควบคุมเจ้าหญิงไอดาผ่านเขาวงกตแห่งภาพลวงตา และวัตถุที่เป็นไปไม่ได้ภายในด่านนั้นๆ โดยเกมนี้ใช้เวลาผลิต 10 เดือนในช่วงต้นปี 2013 รูปแบบเกมได้แรงบันดาลใจจากภาพวาดญี่ปุ่น, ศิลปะยุคมินิมัล และเกมต่างๆ เช่น วินโดซิลล์, เฟซ และ ซุปเปอร์บราเธอส์: ซอร์ด แอนด์ ซอร์เซอรี่ แล้วเกมนี้มีรูปแบบเหมือนกับภาพวาดของเมาริตส์ กอร์เนลิส แอ็ชเชอร์
หลังจากนั้นในปี 2017 ทางอัสทูได้เผยแพร่เกม โมนูเมนต์แวลเลย์ 2 ในระบบไอโอเอสและแอนดรอยด์
วิธีเล่น

ผู้เล่นรับบทเป็นเจ้าหญิงไอดาที่ผจญภัยในดินแดนแห่งภาพลวงตา และวัตถุที่เป็นไปไม่ได้ซึ่งถูกเรียกเป็น "รูปทรงศักดิ์สิทธิ์" ในเกมนี้มีการเล่นมุมมองต่างๆที่ทำให้เกิดทางเดินที่ไปยังทางออกของแผนที่ ในเกมนี้มี 10 ด่าน แต่ละด่านจะมีกลไกที่แตกต่างกัน ตัวอย่างเช่น การเคลื่อนพื้นกับเสา และการสร้างสะพาน ผู้เล่นได้รู้สึกถึงความเรียบง่ายของสี และชาวกาที่ขวางทางของไอดา มีการตอบรับว่าตัวเกมมีรูปแบบเหมือนกับภาพวาดของเมาริตส์ กอร์เนลิส แอ็ชเชอร์ และเกม เอตโคโครม
การตอบรับ

เกมนั้ได้ระดับ "เป็นที่ชื่นชอบ" ในรีวิวของ เมทาคริติก และขึ้นเป็นแอปจ่ายเงินยอดนิยมของแอปสโตร์ เป็นเวลาเดือนหนึ่งเดือนแล้วได้รับรางวัล 2014 แอปเปิลดีไซน์อวอร์ด และเกมที่ดีที่สุดสำหรับไอแพดในปี 2014 ส่วนPocket Gamerได้ให้เกมนี้ได้เหรียญทอง
มีหลายความคิดเห็นได้กล่วว่าภาพศิลปะ และเสียงดนตรีดูน่าสนใจมาก. ส่วนทางEdge ได้เขียนว่าเสียงดนตรีฟังแล้วมีความ "นิ่มนวล" และการ "กด" ทำให้รู้สึกเหมือนได้เล่นเกม ทูม เรเดอร์
เว็บที่เชื่อมโยง

เว็บไซต์ทางการ
ไมก์ พอสเนอร์

| ไมก์ พอสเนอร์ |
| --- | --- |
Mike Posner in July 2010.
ข้อมูลพื้นฐาน
ชื่อเกิด: ไมเคิล พอสเนอร์
เกิด:  (1988-02-12) กุมภาพันธ์ 12, 1988 (36 ปี)
ที่เกิด: เซาท์ฟิลด์ ดีทรอยต์ รัฐมิชิแกน สหรัฐ
แนวเพลง: ซินธ์ป็อป, อีเลกโทรป็อป, แดนซ์ป็อป, ฮิปฮอป
อาชีพ: นักร้อง, นักแต่งเพลง, โปรดิวเซอร์
เครื่องดนตรี: เสียงร้อง, เปียโน
ค่ายเพลง: VEVO

เว็บไซต์: mikeposner.com
ไมเคิล พอสเนอร์ (อังกฤษ: Michael Posner) เกิดเมื่อวันที่ 12 กุมภาพันธ์ ค.ศ. 1988 เป็นนักร้อง นักแต่งเพลง โปรดิวเซอร์ ชาวอเมริกัน พอสเนอร์ออกอัลบั้มเปิดตัวที่ชื่อชุด 31 Minutes to Takeoff เมื่อวันที่ 10 สิงหาคม ค.ศ. 2010 อัลบั้มมีซิงเกิลติดท็อป 10 บนบิลบอร์ดฮอต 100 คือ  "Cooler Than Me", เช่นเดียวกับซิงเกิลที่ 2 ที่ชื่อ "Please Don't Go"
โมริ โคโกโร่

| โมริ โคโกโร่ |
| --- | --- |
ตัวละครใน ยอดนักสืบจิ๋วโคนัน
ปรากฏครั้งแรก: ยอดนักสืบจิ๋วโคนัน เล่ม 1 "นักสืบที่ตัวเล็กลง" (2537)
สร้างโดย: โกโช อาโอยามะ
ให้เสียงโดย: ญี่ปุ่น: อากิระ คามิยะ ริกิยะ โคยามะ ไทย: มนูญ เรืองเชื้อเหมือน (ทีไอจีเอ, โมเดิร์นไนน์) ธนกฤต เจนคลองธรรม (ทีไอจีเอ, โมเดิร์นไนน์) นิรันดร์ บุญยรัตพันธุ์ (โมเดิร์นไนน์) นิรุต ณ บางช้าง (ทรูสปาร์ก)
แสดงโดย: ทาคาโนริ จินไน
ประวัติ
เพศ: ชาย
ญาติ: คิซากิ เอริ (ภรรยา) โมริ รัน (ลูกสาว) เอโดกาวะ โคนัน (เด็กที่รับเลี้ยง) คุณคิซากิ (พ่อตา)
โมริ โคโกโร่ (ญี่ปุ่น: 毛利 小五郎; โรมาจิ: Mōri Kogorō; ราชบัณฑิตยสภา: โมริ โคโกโร/โมริ โคโงโร) หรือชื่อในฉบับแปลภาษาอังกฤษ ริชาร์ด มัวร์ (อังกฤษ: Richard Moore) เป็นตัวละครหลักจากมังงะเรื่อง ยอดนักสืบจิ๋วโคนัน แต่งโดยโกโช อาโอยามะ
โมริมีลูกสาวคนเดียวคือโมริ รัน ที่เกิดกับคิซากิ เอริ ภริยาที่เป็นทนายความซึ่งปัจจุบันแยกกันอยู่ ตามท้องเรื่องโมริเป็นอดีตตำรวจที่หันมาเอาดีด้วยการเป็นนักสืบเอกชน แต่ไม่เอาอ่าวเพราะมักสืบคดีผิดพลาดบ่อยครั้ง แต่หลังจากการมาของเอโดงาว่า โคนัน เด็กน้อยที่เขารับมาอุปการะ โคโกโร่สามารถไขคดีได้ถูกต้องแม่นยำขณะที่หลับ เรียกกันว่า "โคโกโร่นิทรา" (ญี่ปุ่น: 眠りの小五郎; โรมาจิ: Nemuri no Kogorō) เพราะถูกโคนันยิงลูกดอกยาสลบขนาดเล็กยิงเข้าที่ท้ายทอย และให้ที่เปลี่ยนเสียงรูปหูกระต่ายไขคดีแทน
ประวัติ

โมริ โคโกโร่ เคยเป็นตำรวจมาก่อนที่จะลาออกมาเป็นนักสืบเอกชน เขามักเป็นคนที่หลงตัวเอง  เจ้าชู้ และชอบเล่นไพ่นกกระจอก อย่างไรก็ตาม เขามีความสามารถในด้านยูโดและยิงปืน แต่เนื่องด้วยการวิเคราะห์คดีความที่ผิดพลาดอยู่บ่อยครั้ง เอโดงาวะ โคนัน จึงใช้ลูกดอกยาสลบขนาดเล็กยิงไปที่ท้ายทอยของโมริเพื่อให้สลบ แล้วใช้เสียงพากษ์ช่วยวิเคราะห์คดีให้อยู่บ่อยครั้ง นี่จึงเป็นที่มาของฉายา "โคโกโร่นิทรา" (眠りの小五郎; Sleeping Kogorō) ที่คนทั่วไปรู้จักกันเป็นอย่างดี
ลักษณะนิสัย

โคโกโร่เป็นคนที่ค่อนข้างจะหลงตัวเอง ชอบคุยโวโอ้อวด และบางครั้งก็ช่างประจบประแจง แต่โดยรวมแล้วถือว่าเป็นคนดีมากคนนึงเลยทีเดียว เขาเป็นผู้ชายห่ามๆ ที่ไม่ค่อยจะมีความโรแมนติกซักเท่าไร แม้แต่กับโมริ รัน ลูกสาวสุดรักสุดหวงของตัวเอง ก็มักจะใช้คำพูดเช่น"แกจะกรี๊ดอะไรนักหนา หนวกหูชะมัด" "เพราะแกคนเดียวเลยยัยรัน" เป็นต้น โดยรวมแล้วเขาเป็นพ่อที่รักลูกสาวมาก และมักจะกันท่าไม่ให้ใครมาจอแจกับลูกสาวเลย แม้จะเป็นคนตรงไปตรงมา และเหมือนจะคิดถึงแต่เรื่องของตัวเอง ไม่ค่อยใส่ใจผู้อื่น แต่โคโกโร่ก็ค่อนข้างจะตามใจลูกสาวมากๆเลยทีเดียว และก็ออกจะกลัวลูกสาวในบางครั้ง เพราะโมริ รัน เป็นกัปตันทีมคาราเต้ ที่หมัดหนักมาก โคโกโร่มักจะพูดไม่ดีกับโคนันอยู่เสมอ แต่ถ้าสังเกตให้ดีคำพูดที่ใช้กับโคนันไม่ได้ต่างจากที่ใช้กับรันซักเท่าไร และก็จะมีบางครั้งที่เขาแสดงอาการเป็นห่วงเอโดกาวะ โคนัน เช่นมีตอนนึงที่โคนันถูกยิงและเสียเลือดมาก รันได้ให้เลือดกับโคนันไป ตอนไปเยี่ยมโคโกโร่พูดกับโคนันว่า"แกได้เลือดยัยรันไปเยอะ แกก็ต้องหายเร็วๆนะ" และเวลารันไม่ได้ทำกับข้าวให้ เขาก็จะเป็นคนทำอาหารง่ายๆให้โคนันกินเอง เขามีคิซากิ เอริ ภรรยาคนเดียวที่ถูกต้องตามกฎหมายและเป็นแม่ของรัน ซึ่งปัจจุบันทั้งสองได้แยกกันอยู่เพราะเอริ ทนความเจ้าชู้ของโคโกโร่ไม่ไหว ความจริงแล้วทั้งสองยังรักกันอยู่มาก แต่ด้วยความทิฐิจึงชอบทำท่าอวดดีใส่กัน และพูดจาไม่ดีเวลาเจอหน้ากัน เอริมักจะทำให้โคโกโร่หงุดหงิดมากๆเสมอ เอริรักโคโกโร่และยังหลงใหลในความเป็นคนดีของเขาอยู่มาก แต่เธอเป็นผู้หญิงฉลาดและไว้ตัวจึงไม่ยอมกลับไปคืนดีกับเขาง่ายๆ โคโกโร่เองก็รักเอริมากและยกย่องให้เธอเป็นภรรยาคนเดียวและแม่ของลูก เขาอาจจะเจ้าชู้มากๆแต่ก็เพราะเป็นนิสัยผู้ชายทั่วไปที่ชอบคุยและอยู่ใกล้ผู้หญิงเซ็กซี่เท่านั้นเอง
เขาชื่นชอบไอดอลอย่าง โอกินะ โยโนะและเขาไม่เคยพลาด (หรือพยายามไม่พลาด) รายการทีวีของเธอ นอกจากนี้เขายังเก็บคอลเลกชั่นสินค้าที่เกี่ยวข้องกับโยโกะจำนวนมาก และสำนักงานและห้องนอนของเขาก็มีโปสเตอร์โยโกะด้วย เนื่องจากพฤติกรรมเจ้าชู้ของเขากับผู้หญิงที่น่าดึงดูด เขามักจะทำให้รันอับอาย และถึงแม้จะไม่ได้ระบุว่าเป็นสาเหตุว่าทำไมเอริถึงหย่ากับเขา แต่ก็เป็นหนึ่งในเหตุผลหลักว่าทำไมเธอไม่กลับมาคืนดีกับเขา โคโกโร่เป็นคนสูบบุหรี่และดื่มจัดมาก ซึ่งเป็นสาเหตุที่รันและชินอิจิคิดว่าเขาเป็นคนติ๊งต๊องหรือบ้า
เขาไม่เคยมีความสัมพันธ์ใดเกินเลยกับผู้หญิงคนอื่นเลย เขาเคยง้อเอริอยู่ครั้งนึงหลังจากทนความคิดถึงไม่ไหว "ผมเบื่อกับข้าวฝีมือยัยรันแล้ว กลับมาเถอะนะเอริ" แต่คิซากิ เอริก็แกล้งทำเป็นไม่ได้ยิน ซึ่งคนอย่างโมริ โคโกโร่ ก็ไม่มีทางเสียศักดิ์ศรีซ้ำสอง
แหล่งข้อมูลอื่น

EdogawaConan.com (อังกฤษ ญี่ปุ่น)
สยามโคนัน เก็บถาวร 2011-02-02 ที่ เวย์แบ็กแมชชีน (ไทย)
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ไมก์ วอลเลซ

| ไมก์ วอลเลซ |
| --- | --- |
วอลเลซในปี ค.ศ. 1997
เกิด: ไมรอน ลีออน วอลเลซ 9 พฤษภาคม ค.ศ. 1918(1918-05-09) บรุกไลน์, รัฐแมสซาชูเซตส์, สหรัฐ
เสียชีวิต: 7 เมษายน ค.ศ. 2012(2012-04-07) (93 ปี) นิวเคนัน, รัฐคอนเนทิคัต, สหรัฐ
การศึกษา: มหาวิทยาลัยมิชิแกน (ศศ.บ.)
อาชีพ: บุคคลในวงการโทรทัศน์ ผู้ประกาศวิทยุ นักข่าว พิธีกรเกมโชว์ นักแสดง
ปีปฏิบัติงาน: 1939–2008
Notable credit: ซิกซ์ตีมินิตส์ (1968–2008)
คู่สมรส:   นอร์มา แคฟาน (สมรส 1940; หย่า 1948)  บัฟฟ์ คอบบ์  (สมรส 1949; หย่า 1955)  ลอร์เรน เพรีกอร์ด (สมรส 1955; หย่า 1986)  แมรี เยตส์ (สมรส 1986) 
บุตร: 2, รวมถึง คริส วอลเลซ
ไมรอน ลีออน วอลเลซ (อังกฤษ: Myron Leon Wallace; 9 พฤษภาคม ค.ศ. 1918 – 7 เมษายน ค.ศ. 2012) เป็นนักข่าว พิธีกรเกมโชว์ นักแสดง และบุคคลในวงการสื่อชาวอเมริกัน เขาเป็นที่รู้จักในด้านงานสืบสวนสอบสวน และได้สัมภาษณ์บุคคลสำคัญในวงการข่าวมากมายตลอดอาชีพการทำงานที่ยาวนานถึงเจ็ดทศวรรษ เขาเป็นหนึ่งในผู้สื่อข่าวต้นฉบับของซิกซ์ตีมินิตส์ (60 Minutes) ซึ่งเป็นรายการข่าว 60 นาทีของช่อง CBS ซึ่งออกอากาศครั้งแรกในปี 1968 เขาเกษียณจากตำแหน่งผู้สื่อข่าวประจำในปี 2006 แต่ยังคงปรากฏตัวในรายการเป็นครั้งคราวจนถึงปี 2008 เขาเป็นพ่อของคริส วอลเลซ
วอลเลซเคยสัมภาษณ์นักการเมือง คนดัง และนักวิชาการหลายคน เช่น ทีนา เทอร์เนอร์, โจเซฟ โบนันโน, วลาดิมีร์ โฮโรวิตซ์, บอบบี ฟิชเชอร์, ลูชาโน ปาวารอตตี, มาเรีย คาลลาส, แมลคัม เอ็กซ์, ริชาร์ด นิกสัน, เพิร์ล เอส. บัก, เติ้ง เสี่ยวผิง, โรนัลด์ เรแกน, พระเจ้าชาห์ โมฮัมหมัด เรซา ปาห์ลาวี, เจียง เจ๋อหมิน, รูฮุลลอฮ์ โคมัยนี, ควร์ท วัลท์ไฮม์, แฟรงก์ ลอยด์ ไรต์, ยัสเซอร์ อาราฟัต, เมนาเฮม เบกิน, อันวัร อัสซาดาต, หลุยส์ ฟาร์ราคาน, มานูเอล โนริเอกา, จอห์น แนช, กอร์ดอน บี. ฮิงก์ลีย์, วลาดีมีร์ ปูติน, บาร์บรา สไตรแซนด์, ซัลบาโด ดาลี, แมฮ์มูด แอฮ์แมดีเนฌอด, วิลเลียม คาร์ลอส วิลเลียมส์, มิกกี โคเฮน, รอย โคห์น, ดีน รีด, จิมมี ฟราติอันโน, อัลดัส ฮักซลีย์ และไอน์ แรนด์
แม่ตาวคลินิก

| แม่ตาวคลินิก |
| --- | --- |


ภูมิศาสตร์
ที่ตั้ง: เทศบาลนครแม่สอด, ประเทศไทย
พิกัด: 16°43′08″N 98°32′03″E﻿ / ﻿16.7189°N 98.534300°E﻿ / 16.7189; 98.534300
หน่วยงาน
ประเภท: คลินิก
ประวัติ
เปิดให้บริการ: พ.ศ. 2531
แม่ตาวคลินิก (อังกฤษ: Mae Tao Clinic; อักษรย่อ: MTC) หรือที่รู้จักกันในชื่อคลินิกของ พญ. ซินเธีย ที่ตั้งชื่อตามผู้ก่อตั้ง ซินเธีย หม่อง เป็นองค์การชุมชน (CBO) ซึ่งให้บริการด้านสุขภาพเบื้องต้นและการคุ้มครองชุมชนจากพม่า/เมียนมาร์ในภาคตะวันตกของประเทศไทย ตั้งแต่ พ.ศ. 2532 โดยตั้งอยู่ในเมืองชายแดนเทศบาลนครแม่สอด ที่ห่างจากกรุงเทพมหานครไปทางตะวันตกเฉียงเหนือประมาณ 500 กม. และรองรับประชากรได้ประมาณ 150,000 – 250,000 คน ที่อาศัยอยู่ในเขตภูเขาของพม่า และเมื่อเร็ว ๆ นี้ คือแรงงานข้ามชาติชาวพม่าที่เติบโตในประเทศไทย ซึ่งอาศัยอยู่ในและรอบ ๆ แม่สอด โดยแม่ตาวคลินิกให้คำปรึกษาเฉลี่ย 110,000 ครั้งต่อปี โดยในจำนวนนี้ 52 เปอร์เซ็นต์อาศัยอยู่ในประเทศไทย ซึ่งส่วนใหญ่ไม่มีเอกสารและผู้พลัดถิ่นเนื่องจากความขัดแย้งทางอาวุธหรือ/และความยากจน และอีก 48 เปอร์เซ็นต์ได้ข้ามพรมแดนเพื่อขอรับบริการด้านสุขภาพ
ประวัติ

ใน พ.ศ. 2531 ระหว่างการปกครองของรัฐบาลทหารของประเทศพม่าในการปราบปรามขบวนการเรียกร้องประชาธิปไตยอย่างรุนแรงซึ่งสิ้นสุดลงในการลุกฮือใน พ.ศ. 2531 (ดูการก่อการกำเริบ 8888) ซินเธีย หม่อง เป็นหนึ่งในชาวพม่าจำนวนมากที่หนีข้ามพรมแดนเข้ามายังประเทศไทย ซึ่งเธอได้ก่อตั้งสถานที่ชั่วคราวในแม่สอด เพื่อรักษาอาการบาดเจ็บของเพื่อนผู้ลี้ภัย โดยในปีนั้น ทางคลินิกได้ทำการรักษาไปประมาณ 2,000 คน คลินิกดังกล่าวได้เติบโตขึ้นเพื่อให้บริการด้านการดูแลสุขภาพ, บริการทางสังคม, การฝึกอบรม และโครงการขยายงาน ตลอดจนการคุ้มครองเด็กและการศึกษาด้านสุขภาพ ซึ่งใน พ.ศ. 2549 ทางคลินิกได้ให้รักษาไป 80,000 คน
คนเจ็บของแม่ตาวคลินิกรวมถึงผู้ป่วยและผู้ลี้ภัยส่วนใหญ่มาจากรัฐกะเหรี่ยงซึ่งถูกกดดันจากหมู่บ้านของพวกเขา ที่ถูกเผาเป็นประจำตามนโยบาย 'กลยุทธ์ผลาญภพ' ของรัฐบาลเผด็จการทหาร อันเป็นส่วนหนึ่งของหลักนิยมครอบคลุมที่เรียกว่า 'ตัด 4 ประการ'
ในฤดูร้อน พ.ศ. 2551 เมื่อประธานาธิบดี จอร์จ บุช มาเยือนประเทศไทย ลอรา ผู้เป็นภริยาของเขาได้ไปเยี่ยมคลินิกดังกล่าว และพูดถึงการสนับสนุนหม่อง รวมถึงงานของคลินิก
วัตถุประสงค์แม่ตาวคลินิก

เพื่อให้บริการด้านสุขภาพแก่ชาวพม่าพลัดถิ่นตามแนวชายแดนไทย-พม่า
เพื่อให้การฝึกอบรมเบื้องต้นแก่เจ้าหน้าที่สาธารณสุขและการศึกษาทางการแพทย์ที่ตามมา
เพื่อเสริมสร้างระบบข้อมูลสุขภาพตามแนวชายแดน
เพื่อทำให้สุขภาพ, ความรู้, ทัศนคติ และการปฏิบัติภายในประชากรชาวพม่าในท้องถิ่นดีขึ้น
เพื่อส่งเสริมความร่วมมือระหว่างองค์การสุขภาพชนกลุ่มน้อยในท้องถิ่น
เพื่อเสริมสร้างเครือข่ายและความร่วมมือกับผู้เชี่ยวชาญด้านสุขภาพและสถาบันระหว่างประเทศ
บริการทางการแพทย์

บริการทางการแพทย์โอพีดี (แผนกผู้ป่วยนอก)
บริการทางการแพทย์ไอพีดี (แผนกผู้ป่วยใน)
บริการศัลยกรรมโอพีดี/ไอพีดี
อนามัยการเจริญพันธุ์โอพีดี/ไอพีดี
บริการสุขภาพเด็กโอพีดี/ไอพีดี
สุขศึกษาและการให้คำปรึกษา
ห้องปฏิบัติการและธนาคารเลือด
การดูแลดวงตาปฐมภูมิและการศัลยกรรมตา
กายอุปกรณ์และการฟื้นฟูสมรรถภาพ
การรักษาโรคมาลาเรีย
การป้องกันเอชไอวี/เอดส์ (เลือดปลอดภัย, วีทีซี (บริการให้การปรึกษาเพื่อการตรวจเลือดโดยสมัครใจและเป็นความลับ))
การค้นหาและส่งต่อผู้ป่วยวัณโรค
การส่งต่อโรงพยาบาลแม่สอด
บริการคุ้มครองเด็ก

ศูนย์พัฒนาเด็ก (โรงเรียนระดับเค-12) จำนวน 892 คน (ปีการศึกษา 2560 – 2561)
หอพักนักศึกษา กศน. เด็ก 214 คน
โครงการอาหารแห้งสำหรับหอพักนักเรียน 1,964 คน
องค์ประกอบบุคลากรปัจจุบัน

บริการด้านสุขภาพ - บุคลากร 240 คน
อบรมและส่งเสริมสุขภาพชุมชน - บุคลากร 21 คน
ฝ่ายปฏิบัติการ - บุคลากร 31 คน
บริการสุขภาพฐานพม่า (รวม : ผู้ช่วยแพทย์) บุคลากร 57 คน (8 + 49 คน)
การคุ้มครองเด็ก - บุคลากร 20 คน
การศึกษา - บุคลากร 60 คน
รวม - บุคลากร 489 คน (ข้อมูล ณ เดือนตุลาคม พ.ศ. 2560)
พญ. ซินเธีย หม่อง

ซินเธีย หม่อง - ในสมัยปัจจุบันบางครั้งเป็นที่รู้จักในฐานะ 'แม่ชีเทเรซาแห่งพม่า' - เกิดเมื่อวันที่ 6 ธันวาคม พ.ศ. 2502 ในเมืองมะละแหม่ง ประเทศพม่า (หรือที่รู้จักในชื่อเมียนมาร์) เธอเป็นลูกคนที่สี่ในจำนวนทั้งหมดแปดคน โดยสำเร็จการศึกษาจากสถาบันการแพทย์มหาวิทยาลัยย่างกุ้งเมื่อ พ.ศ. 2528 การมีส่วนร่วมของ พญ. หม่อง ต่อชุมชนผู้ลี้ภัยชาวพม่าในประเทศไทย ได้รับการยอมรับจากคณะกรรมการรางวัลรามอน แมกไซไซ สาขาผู้นำชุมชน ซึ่งกล่าวว่า:
‘[ใ]นการเลือกซินเธีย หม่อง ให้ได้รับรางวัล พ.ศ. 2545 [...] คณะกรรมการมูลนิธิตระหนักถึงการตอบสนองอย่างมีมนุษยธรรม และไร้ความกลัวของเธอต่อความต้องการทางการแพทย์เร่งด่วนของผู้ลี้ภัย รวมถึงผู้พลัดถิ่นหลายพันคนตามแนวชายแดนไทย-พม่า’
แม้ว่าเธอจะช่วยเหลือชุมชนท้องถิ่น แต่รัฐบาลไทยกลับไม่ยอมรับสถานะการเป็นพลเมืองของเธออย่างเป็นทางการ โดยพื้นฐานแล้วเธอเป็นคนไร้สัญชาติและไม่ได้รับสิทธิขั้นพื้นฐานของพลเมือง ซึ่งทำให้การดำรงอยู่ของเธอในประเทศไทยไม่ปลอดภัยและทำให้เกิดข้อสงสัยเกี่ยวกับอนาคตของคลินิก
รางวัลที่ได้รับ

พ.ศ. 2561 - รางวัลเอ็น-พีซ ของโครงการพัฒนาแห่งสหประชาชาติ
พ.ศ. 2561 - รูซ์ไพร์ซ
พ.ศ. 2560 - สหพันธ์แบปทิสต์โลกยกย่องผลงานของซินเธีย หม่อง ที่แม่ตาวคลินิก
พ.ศ. 2558 - รางวัลมูลนิธิอิลกา ครั้งที่ 25 สำหรับการบริการสาธารณะ
พ.ศ. 2556 - รางวัลสันติภาพซิดนีย์
พ.ศ. 2555 - รางวัลประชาธิปไตยของกองทุนแห่งชาติเพื่อประชาธิปไตย ประจำ พ.ศ. 2555
พ.ศ. 2552 - รางวัลผู้สร้างแรงบันดาลใจ จาก "คนค้นฅน" ซึ่งเป็นรายการโทรทัศน์ไทย
พ.ศ. 2551 - รางวัลนานาชาติแคว้นกาตาลุญญาร่วมกับอองซานซูจี
พ.ศ. 2550 - รางวัลประชาธิปไตยและสิทธิมนุษยชนแห่งเอเชีย (มูลนิธิไต้หวันเพื่อประชาธิปไตย)
พ.ศ. 2550 - รางวัลเด็กแห่งโลก สำหรับรางวัลสิทธิเด็กกิตติมศักดิ์ (สมาคมเด็กแห่งโลก ประเทศสวีเดน)
พ.ศ. 2548 - ได้รับการเสนอชื่อจากโครงการผู้หญิง 1,000 คน เพื่อเข้าชิงรางวัลโนเบลสาขาสันติภาพ
พ.ศ. 2548 - รางวัลวีรบุรุษแห่งความเมตตาอันซัง จากทะไลลามะและภูมิปัญญาในการดำเนินการ
พ.ศ. 2548 - รางวัลความกังวลระดับโลกสำหรับชีวิตมนุษย์ครั้งที่แปด
พ.ศ. 2548 - รวมอยู่ในบทความเดือนพฤศจิกายนของไทม์แมกกาซีนเรื่อง 18 วีรบุรุษด้านสุขภาพระดับโลก
พ.ศ. 2545 - รางวัลแมกไซไซสำหรับผู้นำชุมชน
พ.ศ. 2544 - รางวัลพิเศษเอเชีย จากมูลนิธิเพื่อสิทธิมนุษยชน
พ.ศ. 2544 - รางวัลฟัน เฮเฟน กูดฮาร์ต
พ.ศ. 2542 - รางวัลด้านสุขภาพและสิทธิมนุษยชนโจนาธอน แมนน์
พ.ศ. 2542 - รางวัลประธานสมาคมการแพทย์สตรีอเมริกัน
พ.ศ. 2542 - รางวัลเสรีภาพจอห์น ฮัมฟรีย์
แหล่งข้อมูลอื่น

เว็บไซต์ทางการ
แม่ตาวคลินิก ที่เฟซบุ๊ก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ